Á gönguleiðinni að Dettifossi . Myndin var tekin 18. janúar 2020 . Ófært er fyrir alla venjulega bíla að Dettifossi um þessar mundir . Nokkur snjór er á svæðinu og fremur þung ganga að fossinum , um kílómeter hvora leið . Mikilvægt er að fylgja stikum sem landverðir hafa sett upp í snjónum og ekki er verra að vera á snjóþrúgum . Búið er að loka niður í fosshvamm Dettifoss vegna ísa . Einnig er búið að loka leið D 3 / L 3 norðan Dettifoss og um Hafragilsundirlendi . Við Dettifoss að vestan eru opin þurrsalerni .